Laudes Christi - CV

Grupul coral „Laudes Christi“ a luat ființă în urmă cu 25 de ani, membrii fondatori activând și astăzi în aceast ansamblu, Dragostea lor pentru muzică a fost transmisă și generațiilor mai tinere, astazi făcând parte din grup atât copii ai membrilor fondatori cât și alți tineri dornici de a-L sluji pe Dumnezeu prin cânt.

Grupul „Laudes Christi“ a reprezentat Biserica Adventistă de Ziua a Șaptea la diferite festivaluri, concursuri și concerte. În anul 2000 a câștigat premiul I la festivalul-concurs de muzică corală de la Târgu Mureș. În anii 2008 și 2012 grupul a participat la festivalul „Ion Vidu“ din Lugoj. Ani la rând a participat la Festivalul muzicii sacre organizat de Filarmonica „Banatul“ din Timișoara.

Pe lângă muzica religioasă specifică bisericii adventiste, grupului coral „Laudes Christi“ are un repertoriu de concert vast care pornește de la muzica renascentistă și se extinde până la muzica contemporană.